**Членове на настоятелството на НЧ „Тодор Рачински-2011“ с. Петлешково**

1. Пенка Симеонова Иванова-Председател
2. Камелия Момчева Димитрова-член
3. Стефанка Атанасова Конярова-член

**Членове на проверителната комисия на НЧ „Тодор Рачински-2011“ с. Петлешково**

1. Петранка Георгиева Момчилова
2. Пенка Николова Костова
3. Теодора Димитрова Димитрова

**Предложения за план за дейността на Народно читалище „Тодор Рачински-2011“ с. Петлешково, за 2023 г.**

**I.Основни задачи.**

1. Развитие и обогатяване на културния живот и социалната дейност в с. Петлешково.
2. Запазване на добруджанските обичаи и традиции.
3. Осигуряване на достъп до информация.
4. Поддържане на техническата база.

**II. Библиотечна дейност.**

1. Съхраняване и поддържане на библиотечния фонд.
2. Организиране на библиотечни мероприятия:

-Срещи с писатели от Добруджа;

-Честване на националния празник 3-ти март-Освобождението на България от турско робство-рецитал, в изпълнение на учениците от населеното място;

-Седмица на детската книга и изкуствата за деца, м. април 2023 г.-рецитал и драматизации по любими детски приказки, необходими средства: 50.00 лв.-за детски книги;

-Честване Деня на Ботев-02.06.2023 г.;

-Честване Патрона на читалището, на 04.07.2023 г., необходими средства-30.00 лв., за закупуване на цветя за венец;

-Честване Деня на народните будители, на 01.11.2023 г., необходими средства за транспорт до историческо място-300.00 лв.

-Посещения на исторически местности и забележителности в областите Добрич и Варна. Необходими средства за транспорт-500.00 лв.

**III. Културно-масова дейност.**

1. Организиране на тържество, по повод Деня на родилната помощ /Бабинден/ в населеното място със самодейките на читалището, на 21.01.2023 г., необходими средства: 70.00 лв. /30.00 лв.-за цветя и украса и 40.00 лв.-за празничен обяд/;
2. Тържество, по случай Деня на самодееца и посрещане на Баба Марта, необходими средства: 150.00 лв. /20.00 лв.-за мартеници и 130.00 лв.-за транспорт и празничен обяд/;
3. Осмомартенско тържество със самодейките на читалището, необходими средства-150.00 лв. /70.00 лв.-за цветя и подаръци, 80.00 лв.-за празничен обяд/;
4. Тържество, по случай Деня на детето-1 юни 2023 г., необходими средства: 150.00 лв. /60.00 лв.-за украси и награди, 90.00 лв.-за празнична почерпка/;
5. Ритуал по откриване на жътвената кампания в Добруджански земеделски институт;
6. Тържество на етническите турци, по случай Рамазан Байрям, необходими средства: 30.00 лв.-за приготвяне на традиционни ястия;
7. Ден на благотворителността-19.10.2023 г.
8. Мероприятие за Деня на християнското семейство, 21.11.2023 г.;
9. Коледни тържества: 20-24.12.2023 г.;
10. Новогодишно тържество, м. 12.2023 г., необходими средства: 150.00 лв. /50.00 лв.-за празнична украса, 100.00 лв.-за празнична вечеря/.

**IV. Любителско-художествено творчество.**

1. Участие на Фолклорна група „Чародейка“ към НЧ „Тодор Рачински-2011“ в ОФС „Цветница“ гл. Генерал Тошево, м. април 2023 г.
2. Участие на фолклорната група към читалището във Фолклорен събор, по случай Гергьовден, 06.05.2023 г.
3. Участие на фолклорната група във Фолклорен събор „Край чешмата, под върбата“, общ. Кайнарджа, необходими средства: 150.00 лв.-за транспорт.
4. Участие на ФГ във Фолклорен събор в гр. Каспичан, местност Кирека, необходими средства: 150.00 лв.-за транспорт.
5. Участие на ФГ „Чародейка“ във ОФС „Богородица“ гр. Генерал Тошево, м. август 2023 г.
6. Участия на фолклорната група и в други фолклорни събори и фестивали на територията на Общината и извън нея.
7. Изложби от рисунки за Първа пролет; Великден-с боядисване на яйца; изработване на фигури от хартия-изкуството „Оригами“-от Кръжока по приложно и изобразително изкуство към читалището; Лятна игротека-в залата на читалището. Необходими средства: 100.00 лв.-за канцеларски материали и образователни игри.
8. Срещи, свързани с обмяна на опит между колективите на читалищата в Общината и извън нея.
9. Участия на самодейците на НЧ „Тодор Рачински“ с. Петлешково в мероприятия на града и Общината.

**Всички чествания и мероприятия на читалището, ще бъдат съобразени с обстановката в страната, свързана с Covid-19.**

**Предложенията за план за дейността на Народно читалище „Тодор Рачински-2011“ с. Петлешково за 2023 г., са приети от читалищното настоятелство с Протокол № 5/ 17.10.2022 г.**

**О Т Ч Е Т**

**за извършената културна дейност на НЧ „Тодор Рачински-2011“**

**за периода: 01.01.2022 г.-31.12.2022 г.**

Народно читалище „Тодор Рачински-2011“ с. Петлешково е основано на 01.12.2011 г.. Развива и обогатява културния живот и социалните дейности в населеното място и запазва обичаите и традициите на родния ни край Добруджа. През м. март 2012 г. е сформирана фолклорна група „Чародейка“. На 07.05.2014 г., между Добруджански земеделски институт и читалището ни, е сключен договор за временно ползване, съхранение и поддържане на библиотечния фонд. Библиотеката приема читатели от м. юни 2014 г., които до момента са 48.

**Извършена културна дейност на НЧ „Тодор Рачински-2011“ за периода: 01.01.2022 г.-31.12.2022 г.:**

-14.01.22 г.-Участие на фолклорна група „Чародейка” във Фолклорен фестивал „Среди зима на мегдана” с. Радилово /онлайн/, получени грамоти и сувенир;

-На 21.01.2022 г., е проведено тържество в населеното място със самодейки от читалището , по повод Деня на родилната помощ-Бабинден;

-02.02.22 г.-Весели зимни игри на открито с изработване на снежни фигури;

-18.02.22 г.-Кът в библиотеката, посветен на 149 г. от обесването на Васил Левски, онлайн-представяне на нова книга за Апостола и едноминутно мълчание с членове на читалището /на открито/;

-01.03.22 г.-Размяна на мартеници с пожелания и стихотворения за Баба Марта;

-03.03.22 г.-Едноминутно мълчание, по повод Освобождението на България, патриотични песни и стихотворения;

-06.03.22 г.-Ритуален огън в населеното място, по случай Заговезни;

-08.03.22 г.-Тържество в читалището, по повод Деня на жената и Деня на самодееца /1 март/;

-17.03.22 г.-Отчетно-изборно събрание;

-22.03.22 г.-Изложба от кръжока по приложно и изобразително изкуство на тема „Добре дошла, пролет”;

-05.04.22 г.-Участие на ФГ „Чародейка” в онлайн-конкурс „Престилката-символ на женското начало”, от НЧ „Просвета-1921” с. Злато поле, общ. Димитровград, получена грамота ;

-17.04.22 г.-Участие на ФГ „Чародейка” в ОФС „Цветница” гр. Генерал Тошево-грамота и сувенир;

-20.04.22 г.-Тържество, по повод Седмицата на детската книга и изкуствата за деца-маратон на четенето с присъдени награди за всеки участник;

-21.04.22 г.-Подготовка за Великденска изложба с боядисване на яйца и представяне на изложбата;

-30.04.22 г.-Участие на трио „Чародейка” във ФФ „Като жива вода” гр. Суворово- 2-ро място и Диплом;

-06.05.22 г.-Участие на трио „Чародейка” и индивидуално изпълнение на Георги Симеонов от триото в Празник на с. Дропла, получени грамоти;

-22.05.22 г.-Поднасяне на цветя и поклонение пред паметника на Кирил и Методий в гр. Добрич, по повод 24 май и забавления и разходка в парка „Свети Георги” в гр. Добрич, по повод 1 юни-Деня на детето;

-27.05.22 г.-Участие с автентични носии на самодейките: Пенка Симеонова , Дарина Тодорова и Мариана Енчева в Събор на преселението в с. Дъбовик, получен сувенир;

-28.05.22 г.-Участие на ФГ „Чародейка” и индивидуално изпълнение на Георги Симеонов от групата в Събор на българите от Северна Добруджа в с. Дъбовик-грамота и купа;

-29.05.22 г.-Участие на самодейките Пенка Симеонова и Дарина Тодорова във Фолклорна хоротека с. Бранище, обл. Добрич;

--03.06.22 г.-Посещение и обмяна на опит с НЧ „Христо Ботев” с. Нареченски бани;

-18.06.22 г.-Участие на фолклорната ни група и индивидуално изпълнение на Георги Симеонов от групата във ФФ „Край чешмата под върбата”, общ. Кайнарджа, получени-парична награда, грамоти и сувенири;

-19.06.22 г.-Участие на ФГ „Чародейка” и индивидуално изпълнение на Георги Симеонов от групата ни в Еньовски добруджански събор край яз. Дрян-грамоти и сувенири;

-25.06.22 г.-Участие на фолклорната ни група и индивидуално изпълнение на Георги Симеонов от групата в Регионален фолклорен събор „Кирека пее и танцува”, общ. Каспичан, местност Кирека, получени грамоти и сувенири;

-03.07.22 г.-Беседа и поднасяне на цветя с едноминутно мълчание пред лобното място на ст. н. с. Тодор Рачински, по повод 93 години от неговото рождение /04.07.1929 г./;

-09.07.22 г.-Участие на трио „Чародейка” и индивидуално изпълнение на Георги Симеонов от триото ни във ФФ „Добруджа пее и танцува” гр. Генерал Тошево. Георги Симеонов-2-ро място, триото-3-то място-медали и грамоти;

-25.07.22 г.-Представяне на нова книга на Йорданка Белева-„Таралежите се раждат през нощта” и анализ на прочетени книги, на открито /лятна библиотека/;

-13.08.22 г.-Участие на трио „Чародейка” и индивидуално участие на Георги Симеонов от групата в Празник на градинаря в с. Одринци, обл. Добрич-грамоти;

-28.8.22 г.-Участие на трио „Чародейка” и индивидуално изпълнение на Георги Симеонов от триото ни в ДФС „Богородица” гр. Генерал Тошево, получени-грамота и сувенир;

-01-09.22 г.-Гостуване на шеф-готвач в читалището ни с представяне и дегустация на здравословни ястия и изпращане на лятото с беседа за летни емоции с членовете на читалището;

-20.09.22 г.-Среща с писателите-Иван Гранитски, Стоян Райчевски, Атанас Звездинов и Петър Андасаров в Добруджански земеделски институт;

-21.09.22 г.-Участие на Георги Симеонов от фолклорното трио към читалището ни в с. Малина-Празник, по повод Деня на независимостта с получени грамота и сувенир;

-23.09.22 г.-Участие на трио „Чародейка” и индивидуално изпълнение на Георги Симеонов от триото в Международна фолклорна вечер в с. Дропла, общ. Балчик-купа и грамота /”Море от ритми”/;

-04.10.22 г.-Работна среща между секретари на читалища и кметове на насе4лени места от общ. Ген. Тошево-сформиране на певческа група;

-29.10.22 г.-Посещение на паметника „Създатели на българската държава” в гр. Шумен и посещения на други исторически места в града и извън града, по повод Деня на народните будители ;

-12.11.22 г.-Участие на трио „Чародейка” и индивидуално изпълнение на Георги Симеонов от триото в Национален музикален фестивал „Фолклорен изгрев” гр. Варна. Триото-3-то място, Георги-отлично представяне с получени грамоти, купа и медал;

-09.12.22 г.-Изложба от рисунки, изготвена от кръжока по приложно и изобразително изкуство, на тема „Коледа у дома”;

-10.12.22 г.-Коледно тържество с членовете на читалището в механа „Антимовски хан” с. Дропла;

-12.12.22 г.-Украсяване на коледна елха пред читалището;

-20.12.22 г.-Коледно тържество със секретари на читалищата от общ. Ген. Тошево;

-21.12.22 г.Награждаване на участниците в Коледната изложба от рисунки на тема „Коледа у дома”.

**Отчета за извършената културна дейност на читалището за периода: 01.01.2022 г.-31.12.2022 г., е гласуван и приет на Редовно отчетно годишно събрание на НЧ „Тодор Рачински-2011“, проведено на 16.03.2023 г.**